ธ.ก.ส. เผยมาตรการช่วยเหลือเกษตรกรที่ได้รับผลกระทบจากสถานการณ์ภัยแล้ง ขยายเวลาชำระเงินต้น พร้อมปล่อยสินเชื่อ
ธ.ก.ส. เผยมาตรการช่วยเหลือเกษตรกรที่ได้รับผลกระทบจากสถานการณ์ภัยแล้ง ขยายเวลาชำระเงินต้น พร้อมปล่อยสินเชื่อนายสมเกียรติ กิมาวหา ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยถึงมาตรการช่วยเหลือกลุ่มเกษตรกรที่ได้รับผลกระทบจากสถานการณ์ภัยแล้ง ว่า ธ.ก.ส. ได้สั่งการไปยังพื้นที่ที่ประสบภัยและพื้นที่เสี่ยงให้มีการสำรวจและติดตามสถานการณ์อย่างใกล้ชิด โดย ธ.ก.ส. ได้เตรียมมาตรการช่วยเหลือเกษตร ไม่ว่าจะเป็นการขยายเวลาชำระเงินต้น  ปล่อยสินเชื่อให้กับเกษตรกรที่ได้รับความเดือดร้อน โดยแบ่งเป็น 2 กรณีคือ กรณีฉุกเฉิน เร่งด่วน ให้กู้รายละไม่เกิน 50,000 บาท และกรณีเพื่อการฟื้นฟูและพัฒนาคุณภาพชีวิตสำหรับเกษตรกรลูกค้าผู้ประสบภัยธรรมชาติและภัยพิบัติ ให้กู้รายละไม่เกิน 500,000 บาทธ.ก.ส. ได้เตรียมวงเงินให้การช่วยเหลือเกษตรกรที่ได้รับผลกระทบจากสถานการณ์ภัยแล้ง รวมจำนวน 5 หมื่น 5 พันล้านบาท แบ่งเป็นกรณีฉุกเฉิน 5 พันล้านบาท และกรณีเพื่อการฟื้นฟู 5 หมื่นล้านบาท พร้อมกันนี้เกษตรกรที่ได้รับผลกระทบจากภัยแล้งสามารถแจ้งข้อมูลเพื่อขอความช่วยเหลือมาได้ที่ ธ.ก.ส. ทุกสาขาทั่วประเทศ